వైజాగ్ బ్యాక్-టు-బ్యాక్ HVDC కన్వర్టర్ స్టేషన్

వైజాగ్ బ్యాక్-టు-బ్యాక్ HVDC స్టేషన్, భారతదేశపు తూర్పు, దక్షిణ ప్రాంతాల మధ్య అనుసంధానం కలగజేసే బ్యాక్-టు-బ్యాక్ HVDC (హై వోల్టేజి డిసి ట్రాన్స్‌మిషను) లింకు. ఇది విశాఖపట్నం నగరానికి సమీపంలో ఉంది. ఇది పవర్ గ్రిడ్ కార్పొరేషన్ యాజమాన్యంలో ఉంది. దీనిలో వైజాగ్ 1, వైజాగ్ 2 అనే రెండు స్వతంత్రమైన స్తంభాలుంటాయి. ఒక్కొక్క దాని నామమాత్రపు శక్తి ప్రసార రేటింగు 500 MW ఉంటుంది. వైజాగ్ 1 ను ఆల్స్టామ్ సంస్థ 1996 - 1999 మధ్య నిర్మించింది. దాని DC వోల్టేజి, కరెంట్ రేటింగులు 205 kV, 2475 A. దీని డిజైన్ చంద్రపూర్ బ్యాక్-టు-బ్యాక్ HVDC కన్వర్టర్ స్టేషన్‌ను పోలి ఉంటుంది. వైజాగ్ 2 ను 2002 - 2005 మధ్య ABB నిర్మించింది. దీని నామమాత్రపు DC వోల్టేజి 176 కెవి, కరెంట్ రేటింగు 2841 ఎ. వైజాగ్ 1, వైజాగ్ 2 రెండింటి లోనూ ఎయిర్-ఇన్సులేటెడ్, వాటర్-కూల్డ్ థైరిస్టర్ వాల్వ్‌లను ఉపయోగించారు. 2013 డిసెంబరు 31 న, ఉత్తర, తూర్పు, పశ్చిమ గ్రిడ్‌లను దక్షిణ ప్రాంతీయ గ్రిడ్‌తో సమకాలీకరించారు. దాంతో భారతదేశం మొత్తం ఒకే సింక్రోనస్ AC గ్రిడ్‌ ఏర్పడింది. ఫలితంగా, తూర్పు, దక్షిణ గ్రిడ్‌లను అసమకాలికంగా అనుసంధానించడానికి కన్వర్టర్ స్టేషన్ ఇకపై అవసరం లేదు. AC సిస్టమ్‌లో విద్యుత్ ప్రవాహాన్ని నియంత్రించడంలో సహాయపడటానికి ఇది ఎంబెడెడ్ పవర్ ఫ్లో పరికరంగా దాన్ని ఇప్పటికీ ఉపయోగించవచ్చు. ఇతర దేశాల నుండి విద్యుత్‌ను ఎగుమతి/దిగుమతి చేయడానికి ఈ స్టేషన్‌లను విప్పదీసి, ఇతర ప్రాంతాలకు తరలించవచ్చు. స్థానాలు